open-index/open-wikipedia-markdown huggingface dataset:
Göta älv

**Göta älv** (norrønt: *Gautelfr*, norsk også *Gøtelv*) er en av de største elvene i Sverige. Den går fra innsjøen Vänern ved Vargön rett øst for Vänersborg, sørover via Trollhättan, Lilla Edet, Ale og Kungälv hvor den deler seg i to armer; hovedåren fortsetter sørover og Nordre älv mot sydvest. Begge renner ut i Kattegat, og mellom disse to elvearmene ligger øya Hisingen.

Grensen mellom elven og havet ved munningen går fra et fiskesynspunkt langs en linje fra den nordligste odden på Älvnabben ved Västerberget over Knippelholmens fyr til venstre piren ved Arendals småbåtshavn på Hisingen.

I Göteborg fører Tingstadstunnelen en motorveg under elven. Trollhätte kanal går bitvis parallelt med Göta älv med sluser i Vänersborg, Trollhättan og Lilla Edet. Göta älv har en omfattende skipstrafikk til og fra ulike havner langs elven og ved Vänern.  Fra Vänern fører Göta kanal videre til Østersjøen.

Det ligger flere vannkraftverk langs elven, ved Vargön, i Trollhättan (Hojum og Olidan) og i Lilla Edet. Elven er også en drikkevannskilde for Göteborgs kommune. Inntaket skjer ved Lärjeholm hvor Lärjeån munner ut Göta älv og vannet pumpes videre til vannverket ved Alelyckan for rensing.

## Nordre älv
*Nordre älv*, inntil 1700-tallet: *Kongälv*, er det nordre elveløpet fra Kungälv til Kattegat, i en lengde på ca. 16 km. Det delte elveløpet medfører at Hisingen er adskilt fra fastlandet i nord, øst og syd og derved er en øy. Inntil 75% av vannføringen i Göta älv nord for Kungälv renner ut i Nordre älv.

## Historie
Fortidsminner vitner om at det har bodd mennesker langs Göta älv i tusener av år. De første mennesker bosatte seg i nærheten av fossene ved Lilla Edet, Trollhättan og Vargön øst for Vänersborg. Frem til 1658 utgjorde Göta älv Norges sørøstlige riksgrense, med unntak av enklaven Skårdal ovenfor Båhus festning. Nordre älv var samtidig en innenlandsk elv i Norge. Den sydligste delen av elven var inntil 1200-tallet riksgrense mellom Norge og Danmark, den eneste landverts grense mellom de to land i historien.

Ifølge sagaene seilte den norske vikingkongen Harald Hardråde med en flåte med opp til 60 skip opp hele elven til Vänern i 1064. Göta älv var på grunn av stryk og fosser ikke seilbar hele vegen slik at skipene måtte trekkes på land og slepes forbi fossene.

Göta älv har vært en av Sveriges viktigste handels- og transportårer gjennom hele landets historie. I middelalderen oppsto bysamfunn ved fossene og langs elven basert på transport, handel, fiskeri og håndverk. De mindre skipene kunne man fortsatt trekke forbi fossene, men det meste av frakten og godset ble lastet om i Vänersborg og Lilla Edet. Mellom disse to byene ble varene transportert med heste- og oksekjerre inntil man igjen kunne benytte skip.

I 1648 omkom minst 85 mennesker da Göta älv ble blokkert av et kvikkleireskred fra vestsiden av elva og som førte til oversvømmelse.

## Referanser


## Eksterne lenker
* Sverigeporten
* Västsverige
* Vänerns sjötrafikområde
* Skredriskanalys i Göta älvdalen (pdf.)
* Svenska Fyrsällskapet: Blänket (pdf.)
* Göta älvs dalgång (pdf.)

*
Morfjorden naturreservat

**Morfjorden naturreservat** ligger i Hadsel kommune i Nordland. Naturreservatet ligger ved Sommarhus i Morfjorden på Austvågøya. Området har et areal på 358 dekar, hvorav 54 dekar sjøareal. Området er vernet for å sikre et stort og unikt område med intakt, etablert sanddyne-vegetasjon.

## Referanser


## Eksterne lenker
* Miljøstatus: Morfjorden naturreservat
Katarina av Jugoslavia

**Katarina av Jugoslavia** kan vise til flere personer:

* Katarina av Jugoslavia (1959), datter av Prins Tomislav.
* Katarina av Jugoslavia (1943), kronprinsesse av Jugoslavia, gift med Aleksandar Karađorđević
Lånan/Skjærvær naturreservat

**Lånan/Skjærvær naturreservat** ligger i Vega kommune i Nordland. Naturreservatet har et areal på ca. 112,9 km², hvorav ca. 110,5 km² sjøareal. Området er vernet for å ivareta et nasjonalt verdifullt kystområde, med det naturlig tilknyttede plante og dyreliv.

Innenfor Lånan/Skjærvær naturreservat ligger Lånan, Flovær og Skjærvær fuglefredningsområde. I sør grenser naturreservatet til Hysvær/Søla landskapsvernområde.

Området ligger i Vega verdensarvområde.

## Referanser


## Eksterne lenker
* Miljøstatus: Lånan/Skjærvær naturreservat, Lånan, Flovær og Skjærvær fuglefredningsområde og Hysvær/Søla landskapsvernområde
* Utværet Lånan
Praktbotia

**Praktbotia** (*Chromobotia macracanthus*) er en indonesisk ferskvannsfisk og den eneste arten i slekten ***Chromobotia***. Den ble tidligere regnet til gruppen *[[Botia]]*.
Praktbotia har oransje finner og tre svarte bånd på en gulaktig kropp, og skjeggtråder rundt munnen. 
Denne fisken vokser sakte opp til 30-40 cm lengde i fangenskap. I naturen kan den bli enda større. 
Praktbotia kan leve opp til 50 år.

I naturen lever praktbotiaen i tropisk klima og foretrekker vann med en pH på mellom 5,0 og 8,0, en hardhet på 5-12 dGH, og en ideell temperatur på 25-30 °C. 
Den eter små makker, bløtdyr og plantemateriale.

## Akvaristikk
Dette er en populær art å holde i akvarium. 
Den gyter sjelden i fangenskap, dels fordi den ikke blir kjønnsmoden før etter ni eller ti år.

Praktbotiaen har pigger under øynene som den setter ut hvis den føler seg svært truet. Hvis den setter seg fast med piggene når den blir tatt i håv, bør man være forsiktig når man løsner fisken, eller være tålmodig og la fisken roe seg ned og komme seg løs ved egen hjelp. Noen akvarister har blitt stukket når de har prøvd å fange eller berøre disse fiskene.

### Adferd
Praktbotia er en aktiv og sosial fisk. Det er best å holde den i grupper på fem eller flere. Den er relativt harmløs, men eter snegler og kan begynne å nappe finnene av slørkampfisk.
De fleste akvarister er glade for å bli kvitt damsnegler og andre uønskede arter, men blir mindre glade når eplesneglene og sebrasneglene forsvinner.

Når praktbotia holdes i mindre grupper, tilbringer de ofte mer tid i skjul.
Denne botiaen lager hørbare klikkelyder når den er oppspilt og når den eter. 
Noen ganger ligger den på siden på bunnen av akvariet, uten å røre seg. Dette er vanlig og akvarister bør være oppmerksomme på denne adferden, slik at de ikke fjerner en frisk fisk i den tro at den er død.

## Eksterne lenker
* 
*
North American B-45 Tornado

**[[North American Aviation Inc.|North American]] B-45 Tornado** var et amerikansk lett taktisk bombefly. Prototypen **XB-45** fløy første gang 17. mars 1947. 96 **B-45A** ble produsert og satt i tjeneste fra november 1948. Den første av bare 10 **B-45C** fløy i mai 1949, men de fleste B-45A ble senere oppgradert til samme standard som B-45C. En fotorekognoseringsversjon ble produsert i et antall på 33 som **RB-45C**.

## Tekniske spesifikasjoner (B-45C)

* Motor : Fire General Electric J47-GE-13 eller J47-GE-15 turbojetmotorer med en skyvekraft på 5&nbsp;200 lb hver.
* Maks. hastighet : 932 km/t
* Maks. høyde : 13&nbsp;170 m
* Rekkevidde : 3&nbsp;074 km
* Bestykning : To 12,7 mm Browning M7 mitraljøser og bombelast på opptil 9&nbsp;979 kg

## Eksterne lenker
* 
* North American B-45 Tornado
Sør-Afrika under Sommer-OL 1960

**[[Sør-Afrika]]** deltok i sommer-OL i Roma med 55 utøvere. Sør-Afrika hadde utøvere med i tolv idretter. Landet vant i alt 3 medaljer.

## Medaljer

### Medaljevinnere
**Sølv**
***[[Boksing under Sommer-OL 1960|Boksing]]** (*Tungvekt menn*): Daniel Wepener Bekker

**Bronse**
***[[Boksing under Sommer-OL 1960|Boksing]]** (*Fjærvekt menn*): Willian Meyers
***[[Friidrett under Sommer-OL 1960|Friidrett]]** (*400m menn*): Malcolm Clive Spence

## Deltageroversikt

## Referanser
Mosaksla naturreservat

**Mosaksla naturreservat** ligger i Brønnøy kommune i Nordland. Naturreservatet har et areal på 342 dekar. Området er vernet for å bevare et av de floristisk rikeste områdene på Helgeland. Blant annet finnes verdens nordligste lindeforekomst i området.
Muddværet fuglefredningsområde

**Muddværet fuglefredningsområde** ligger i Vega kommune i Nordland. Området har et areal på 9&nbsp;586 dekar, hvorav 7&nbsp;547 dekar sjøareal. Fuglefredningen er innført for å ivareta et viktig hekkeområde for sjøfugl.

Området ligger i Vega verdensarvområde.

## Referanser


## Eksterne lenker
* Miljøstatus: Muddværet fuglefredningsområde
Myrnesset naturreservat

**Myrnesset naturreservat** ligger ved Soløyvatnet i Bodø kommune i Nordland. Naturreservatet har et areal på 220 dekar. Området er vernet for å bevare et variert myrkompleks fra lavlandsområdene i Nordland.

## Referanser


## Eksterne lenker
* Miljøstatus: Myrnesset naturreservat
Aleksandar av Jugoslavia (1982)

**Aleksandar Karađorđević** (serbisk: Принц Александар Карађорђевић; født 15. januar 1982 i Fairfax, Virginia USA) er prins av Jugoslavia og sønn av kronprins Aleksandar, tvillingbror til Filip. I 2001 flyttet Alesandar sammen med familien til Det kongelige Palasset i Beograd.

## Referanser
Liverpool FC Supporters Club Norway

**Liverpool FC Supporters Club Norway**  (tidligere *Liverpool FC Supporters Club Scandinavian Branch*) er den norske supporterklubben til den engelske fotballklubben Liverpool. Den ble stiftet den 24. august 1980 av Torbjørn Flatin og Pål Christian Møller, og i september samme år kom medlemsbladet *[[The Kopite]]* ut for første gang. Før 1983 var det bare norske medlemmer, men siden har det også kommet medlemmer fra de andre skandinaviske landene. Den 31. desember 2010 hadde klubben 36&nbsp;079 medlemmer.

## Styret 2014/2015
***Formann** Pål Chr. Møller.
***Kasserer:** Tore Karlsen.
***Styremedlemmer:** Andre Øien, Nils-Jakob Førli & Ragnhild Lund Ansnes.
***Varamedlemmer:** Thomas Larsen Bergheim og Bertil Holen.

Daglig leder er: Tore Hansen

## Referanser




## Eksterne lenker
* LFCSCSBs egen hjemmeside Liverpool.no
Katarina av Jugoslavia (1943)

**Katarina av Jugoslavia** (født **Katarina Batis**, 13. november 1943 i Athen, Hellas) er kronprinsesse av Jugoslavia og Serbia. Hun giftet seg med kronprins Aleksandar 21. september 1985.

## Referanser
Treningsfly

**Treningsfly** eller **skolefly** er flytyper utviklet for trening av piloter. Dette kan være fly som er spesialbygde for oppgaven eller ombygde versjoner av operative fly hvor to sett kontroller er installert. 

## Argentina
*FMA I.Ae. 22 DL
*IMPA Tu-Sa
*FMA IA-63 Pampa
*FAdeA IA-73

## Japan
*Fuji T-1
*Fuji T-3

## Storbritannia
*BAC Jet Provost
*De Havilland DH 82 Tiger Moth

## Sverige
*Saab MFI-15 Safari
*Saab 91 Safir

## Tyskland
*Focke-Wulf Fw 44
*Focke-Wulf Fw 56

## Republikken Kina
* AIDC Chung Hsing

## USA
*Lockheed T-33 Shooting Star
*North American T-6 Texan/Harvard
*Northrop T-38 Talon
*Piper PA-22-108 Colt
*Piper PA-38 Tomahawk
North American T-28 Trojan

**[[North American Aviation Inc.|North American]] T-28 Trojan** er et amerikansk treningsfly med sekundære roller som lett angrepsfly og **[[COIN]]**-fly ( **Co**unter-**In**surgency ) som ble produsert for å avløse T-6 Texan. T-28 Trojan fløy første gang 26. september 1949 og beholdt mye av den samme konfigurasjonen som forgjengeren, men introduserte landingshjul i nesen og en Wright R-1300-1A stjernemotor på 800 hk.

De første av i alt 1&nbsp;194 **T-28A** ble levert til det amerikanske flyvåpenet fra januar 1950. US Navy og US Marines fikk til sammen 489 **T-28B**, som var utstyrt med en Wright R-1820 med en ytelse på 1&nbsp;425 hk, og 299 **T-28C**, som var utstyrt for bruk fra hangarskip og hadde samme motor som T-28B. 

**T-28D** var en felles betegnelse for oppgraderte konversjoner av tidligere modeller, blant annet utstyrt med Wright R-1820 motor, seks festepunkter for våpenlast under vingene og pansring. En lignende oppgradering ble utført på 245 T-28A av Sud Aviation i Frankrike under betegnelsen **T-28P Fennec**.

## Operatører

Den argentinske marine fikk overført tilsammen 64 Sud-Aviation T-28P Fennec fra det franske flyvåpenet i 1966/67. De fleste av disse ble modifisert for bruk på hangarskip og flytypen tjenestegjorde både på *Independencia* og *25 de Mayo* til begynnelsen av 70-tallet. De ble tatt helt ut av tjeneste i 1978. Minst ni T-28P Fennec ble overført til Uruguays marine i 1979/80.

Seks North American T-28R-1 Trojan ble innkjøpt av den brasilianske marine i 1963. Disse ble operert fra hangarskip til 1965 da de ble overført til flyvåpenet hvor de tjenestegjorde til 1972.

Filippinene hadde 60 North American T-28D. Tatt ut av tjeneste i 1992.

88 North American T-28D ble levert til Thailand fra 1961/62. Tatt ut av tjeneste i 1993.

Uruguay fikk ni Sud-Aviation T-28P Fennec fra Argentina i 1979. En av dem ble solgt videre til Canada i 1988. De ble tatt ut av tjeneste på slutten av 80-tallet, men i 1997 ble noen fly igjen satt i tjeneste.

## Spesifikasjoner
Nautå naturreservat

**Nautå naturreservat** ligger like øst for flyplassen på Evenes (Harstad/Narvik lufthavn, Evenes). Naturreservatet har et areal på 410 dekar, hvorav 70 dekar landareal og 340 dekar ferskvann. Området er vernet for å bevare et rikt våtmarksområde med naturlig tilhørende vegetasjon og dyreliv.

I 2011 ble reservatet, sammen med 4 andre naturreservat utpekt til ramsarområde under fellesnavnet Evenes våtmarkssystem

## Referanser


## Eksterne lenker
*
Røros videregående skole

**Røros videregående skole** er en offentlig videregående skole på Røros. Skolen eies og drives av Trøndelag fylkeskommune. 

## Eksterne lenker
*
American Steam Car

**American Steam Car** var en amerikansk, dampdrevet bil som ble bygget av Thomas Derr sitt firma  American Steam Automobile Co i West Newton i Massachusetts mellom 1924 og 1931. De fleste bilene var modifiserte Hudson-modeller, eller bygget på chassis fra Hudson.  Derr var tidligere en del av fakultetet ved Massachusetts Institute of Technology.

Derr hadde tidligere spesialisert seg på vedlikehold og modifikasjoner av Stanley dampbiler, før han satte i gang med egenutvikling av dampmotorer og kjeler for montering på et antall forskjellige biler.  Hans kundegruppe innbefattet hovedsakelig tidligere eiere av Stanley-vogner.

## Se også
* American Steamer

## Kilder
* Keith Marvin, *American Steam Car*, i G.N. Georgano, red., *The Complete Encyclopedia of Motorcars 1885-1968*  (New York: E.P. Dutton and Co., 1974), side 42.
American Steamer

**American Steamer** var en amerikansk dampdrevet bil som ble produsert av American Steam Truck Co. i Illinois, mellom 1922 og 1924.

Selskapet leverte flere varianter, blant annet stasjonsvogner, roadstere, coupé-modeller og en sedan-modell. Minst 16 eksemplarer ble bygget, men det er mulig at så mange som 20 ble ferdigstilt før produksjonen ble stoppet.
Wesel

**Wesel** er en grenseby i det vestlige Tyskland, ved stedet hvor elven Lippe når Rhinen. Byen hadde 61&nbsp;432 innbyggere i 2007 og er senter for Kreis Wesel i delstaten Nordrhein-Westfalen. 

## Historie
Byen stammer fra et gods som først ble nevnt i det åttende århundre. I det 12. århundre kom Wesel under hertugen av Kleve. I det 15. århundre fikk byen privilegier og ble medlem av Hansaen. Innen hertugdømmet Kleve sto Wesel kun tilbake for Köln som handelssenter i den nedre rhinregionen. 

Den tidligere tyske nazisten og utenriksminister mellom 1938 og 1945, Joachim von Ribbentrop ble født i Wesel.

### Andre verdenskrig
Mot slutten av andre verdenskrig ble Wesel et bombemål for de allierte på grunn av status som knutepunkt for vei, jernbane og lektertrafikk. Om natten den 16., 17. og 19. februar 1945 ble byen massivt bombet og så godt som utslettet. Broene over Rhinen og Lippe ble sprengt av Wehrmacht, blant de sprengte broene var den 1,9 km lange jernbanebroen over Rhinen. Den 23. mars kom Wesel under beskytning av over 3&nbsp;000 kanoner som en forberedelse til Operasjon Plunder. Innen byen ble inntatt av allierte tropper var 97% av den ødelagt.

## Bilder

Altes Rathaus Wesel 1897.png|Det gamle rådhuet i Wesel ble ødelagt under andre verdenskrig, og restaurert i 2011. (Tegning fra 1897)
Zitadelle Wesel1.jpg|Zitadelle Wesel
Wesel-Wiki-01.jpg|Wesel sett fra luften


## Referanser


## Eksterne lenker
* 
* RAF om bombing i mars, inkludert Weser, se 23.-24. mars (engelsk)
De ti bud (filmserie)

***De ti bud*** (polsk: *Dekalog*) er en tittelen på en serie på ti polske filmer som ble sendt TV fra 1989 til 1990. De ble alle regissert av den polske regissøren Krzysztof Kieślowski. Han skrev manus til filmene sammen med Krzysztof Piesiewicz. 

Filmene ble produsert i 1988 og vist på polsk fjernsyn i 1989–1990. De er alle mellom 55 og 60 minutter lange, og to av filmene kom også i utvidet versjon som selvstendige filmer: *[[Du skal ikke slå i hjel]]* (84 minutter) og *[[En liten film om kjærlighet]]* (86 minutter). Filmene vant en rekke internasjonale priser, deriblant FIPRESCI-prisen på Filmfestivalen i Venezia i 1989.

Tematisk er filmene basert på De ti bud som man finner i jødedommen, kristendommen og islam, og hver film tar for seg ett av budene. Som ofte ellers i Kieślowskis filmer kan sammenhengen imidlertid være flertydig eller endog motsigende. Selv om filmene utspiller seg i det moderne Polen, frastår Kieślowski fra å kommentere den politiske situasjonen i landet, som var preget av Solidaritet og kommunistisk styre fra Sovjetunionen.

For å gi hver film et unikt uttrykk, engasjerte Kieślowski forskjellige fotografer for hver enkelt, slik han også gjorde med *[[Tre farger-trilogien]]*.

## Omtale
Den amerikanske regissøren Stanley Kubrick uttalte om *De ti bud* at det var det eneste verket som ble produsert i hans levetid som kunne kalles et mesterverk.

## Filmene
* *Dekalog 1* (*Du skal ikke ha andre guder enn meg*), med Maja Komorowska, Henryk Baranowski
* *Dekalog 2* (*Du skal ikke misbruke Guds navn*), med Krystyna Janda, Aleksander Bardini
* *Dekalog 3* (*Du skal holde hviledagen hellig*), med Daniel Olbrychski, Maria Pakulnis
* *Dekalog 4* (*Du skal hedre din mor og din far*), med Adrianna Biedrzyńska, Janusz Gajos
* *Dekalog 5* (*Du skal ikke slå i hjel*), med Mirosław Baka, Krzysztof Globisz
* *Dekalog 6* (*Du skal ikke bryte ekteskapet*), med Grażyna Szapołowska, Olaf Lubaszenko
* *Dekalog 7* (*Du skal ikke stjele*), med Bogusław Linda, Anna Polony
* *Dekalog 8* (*Du skal ikke tale usant om din neste*), med Tadeusz Łomnicki, Arthur Barcis
* *Dekalog 9* (*Du skal ikke begjere din nestes ektefelle*), med Piotr Machalica, Ewa Błaszczyk
* *Dekalog 10* (*Du skal ikke begjære din nestes eiendom*), med Jerzy Stuhr, Zbigniew Zamachowski

### Avledede filmer
* *[[Du skal ikke slå i hjel]]* (1988)
* *[[En liten film om kjærlighet]]* (1988)

## Referanser


## Eksterne lenker
* 
* Roger Ebert om ''De ti bud'' (engelsk)
Slaget ved St Lucia

**Slaget ved St Lucia** var et sjøslag som ble utkjempet utenfor øya St Lucia i Karibia under den amerikanske uavhengighetskrigen den 15. desember 1778 mellom den britiske og franske marine.

Hector satte kursen for Karibia 4. november, samme dag som kommodor William Hotham ble sendt fra New York for å forsterke den britiske flåten i farvannet. Den franske guvernøren i Martinique, Francois Claude Amor, hadde overrasket den britiske øya Dominica 7. september. Admiral Samuel Barrington, den britiske admiralen i De britiske Leewardøyene, hadde hevnet seg ved å ta St Lucia den 13. og 14. desember etter at Hotham ankom fra Nord–Amerika. Hector fulgte Hotham nært og ble slått i to angrep på Barrington ved Cul–de–Sac på St Lucia den 15. desember.
Måstadfjellet naturreservat

**Måstadfjellet naturreservat** er et naturreservat og ramsarområde på øya Værøy i Værøy kommune i Nordland. Reservatet ble opprettet for å «ivareta et verdifullt kystområde, med det naturlig tilknyttede plante- og dyreliv. Spesiell verdi er knyttet til områdets funksjon som hekkeområde for en rekke fuglefjellarter.»

Naturreservatet utgjør den vestlige, bratte delen av Værøy, og har et areal på 2&nbsp;870 dekar, hvorav 817 dekar sjøareal.

Hele den sørvestlige delen av Værøy er et viktig hekkeområde for sjøfugler. Rundt hele området er det gode forekomster av hekkende fuglefjellarter, som lunde, krykkje, alke og lomvi. I noe mindre grad også havhest og toppskarv. Måstadvika er viktig som landingsplass for sjøfugl, spesielt lunde om våren. Foruten de typiske fuglefjellsartene finnes her også sjøfuglarter som gråmåke, svartbak, fiskemåke, tjeld og teist. I området er det flere hekkeplasser for sjeldne rovfuglarter. De spesielle botaniske verdiene er knyttet til *Sanden*. Dette er et særpreget, men ikke representativt sanddynesystem.

Måstadfjellet naturreservat grenser til Måstadfjellet landskapsvernområde, og begge områdene ble i 2013 utpekt til ett samlet ramsarområde.

## Referanser


## Eksterne lenker
* 
* Verneforskriften hos Lovdata
* De norske ramsarområdene hos ramsar.org
* Miljostatus.no
* Informasjonsplakat med kart over naturreservatet
Slaget ved Grenada

**Slaget ved Grenada** fant sted den 6. juli 1779 under den amerikanske uavhengighetskrigen i Karibia mellom den britiske og franske marine.

## Bakgrunn

På begynnelsen av 1779 var marinestyrkene i Karibia hovedsakelig opptatt med å passe på hverandre. Men i juni, da den britiske admiral Byron dro til Antigua for å beskytte handelskonvoien som var på vei hjem, tok hans motstander Charles Hector først St Vincent og den 4. juli Grenada. Byron seilte i håp om å redde øya, men han ankom for sent. En kort trefning ble utkjempet den 6. juli.

## Slaget

Den franske flåten under admiral Hector bestod av 25 linjeskip og flere fregatter. Den britiske flåten under viseadmiral John Byron hadde 21 linjeskip og en fregatt. Franskmennene hadde ankret opp utenfor Georgetown på den sørvestlige delen av øya, og britene ankom i løpet av natta. Hector satte seil klokka 04.00 og britene jaget etter. De britiske skipene angrep i full uorden og forvirring. ''Fame'', ''Lion'' og to andre skip forvillet seg bort fra hovedstyrken og ble hardt skadet. *Lion* ble tvunget til å seile med vinden til Jamaica for å unngå å bli kapret. Franskmennene mistet ingen skip og kom seg til slutt unna. Britene mistet 183 menn, mens 346 ble såret. *Fame* mistet fire menn og hadde 9 sårede. Franskmennene mistet 190 menn og hadde 759 sårede.

## Etterspill

Krigen stilnet nå i Karibia. Byron returnerte hjem i august. Hector, etter at han mislyktes i å samarbeide med amerikanerne i et angrep på Savannah i september, returnerte også hjem til Europa.
Nykan naturreservat

**Nykan naturreservat** er et naturreservat og ramsarområde i øygruppen og kommunen Røst i Lofoten, Nordland. 

Naturreservatet består av de tre fuglefjellene Ellevsnyken, Trenyken og Hernyken, samt noen mindre holmer og skjær i tilknytning til disse øyene. Naturreservatet har et areal på , hvorav  er sjøareal og vernet for å ivareta de viktigste hekkeplassene for sjøfugler. 

Nykan naturreservat ligger innenfor Røstøyan landskapsvernområde, som blant annet også omfatter de to større fuglefjellene Vedøy og Storfjellet. Sammen med de to store fuglefjellene utgjør Nykan naturreservat den mest betydningsfulle hekkeplassen for lunder i Norge. På Hernyken ligger det også en moderne feltstasjon som forskere bruker for å studere sjøfuglene i området.

Både naturreservatet og landskapsvernområdet ble opprinnelig vernet i 2002, og begge fikk ramsarstatus i medhold av Ramsarkonvensjonen fra 2011.

## Referanser




## Eksterne lenker
* Miljøstatus: Nykan naturreservat og Røstøyan landskapsvernområde
Sead Ramović

**Sead Ramovic** (født 14. mars 1979 i Stuttgart, Tyskland) er en tysk fotballspiller og målvakt av bosnisk opprinnelse. Han spilte frem til sommeren 2010 for Tromsø IL, da han ble solgt til tyrkiske Sivasspor. 

Ramovic ble hentet til Tromsø sommeren 2006, og har vist seg som en av Tippeligaens beste målvakter. Han er reaksjonsterk og har reddet TIL i mange situasjoner.
Foruten sine målvaktsegenskaper, er Ramovic kjent for sitt sterke temperament, noe som har ført til mange gule kort og konfrontasjoner med motspillere.
Han har tidligere spilt for de tyske klubbene FC Feuerbach, SpVgg Feuerbach, Stuttgarter Kickers, VfL Wolfsburg, Borussia Mönchengladbach og Kickers Offenbach. 

17. november 2011 ble det kjent at Ramovic signerte for Lillestrøm SK ut 2012.

20. mars 2014 signerte Ramovic en kontrakt med Strømsgodset Toppfotball ut 2014-sesongen, som lagets andrekeeper. Ramovic hadde egentlig lagt opp etter at han avsluttet kontrakten med Lillestrøm SK i 2012.

Ramovic har spilt én kamp for .

Ramovic var en kort period i Strømsgodset i 2014.
## Referanser


## Eksterne lenker
*
Petar Karađorđević

**Petar Karađorđević** kan vise til flere personer:

* Petar I av Jugoslavia (1844&ndash;1921), Serbias første konstitusjonelle monark.
* Petar II av Jugoslavia (1923&ndash;1970), Jugoslavias siste konge.
* Petar av Jugoslavia (1980) (født 1980), sønn av Aleksandar av Jugoslavia (1945).
North American XB-70 Valkyrie

**North American XB-70 Valkyrie** var et supersonisk strategisk bombeflyprosjekt utviklet av North American Aviation Inc.. Flyet, som kunne fly over tre ganger lydens hastighet, var ment å erstatte Boeing B-52 Stratofortress, men ble kansellert på grunn av kutt i forsvarsbudsjettet. 

Bare to fly ble produsert. Det første av disse fløy første gang 21. september 1964, mens det andre tok til vingene første gang 17. juli 1965. Begge fløy en rekke testflygninger på slutten av 1960-tallet. Det andre av flyene gikk tapt i en kollisjon med et følgefly under en foto-seanse i 1966, mens det første fortsatte å fly testflygninger frem til 4. februar 1969, da det ble pensjonert. Dette flyet er i dag bevart ved National Museum of the United States Air Force i Dayton, Ohio.

XB-70 skulle, ifølge planene, eskorteres av det supersoniske jagerflyet North American XF-108 Rapier som ble utviklet parallelt med bombeflyet. For å kutte kostnader ble mange av delene i de to flyene, deriblant motorene, derfor utviklet for å passe i begge fly.

Mange av dataene som ble innhentet ved testflygningene av XB-70 flyene ble benyttet i det amerikanske SST (Super Sonic Transport) programmet.

## Tekniske spesifikasjoner
* 6 × General Electric YJ-93-GE-3 turbojetmotorer med en skyvekraft på 30&nbsp;000 lb hver
* Vingespenn : 32,00 m
* Lengde : 56,38 m
* Topphastighet : 3&nbsp;186 km/t
* Maks. høyde : 24&nbsp;400 m

## Referanser


## Eksterne lenker
* 
* Fakta om flyet fra det amerikanske luftvåpenets museum.
Følesansen

**Følesansen** er en av menneskets fem sanser. Under huden finnes det nerveceller som registrerer trykk, temperatur og smerte. Disse signalene blir så sendt videre til hjernen som tolker dem og vi får en oppfatning av hva som skjer.
Slaget ved Martinique

**Slaget ved Martinique** fant sted den 17. april 1780 under den amerikanske uavhengighetskrigen i Karibia mellom den britiske og franske marine.

I januar 1780 ble Luc Urbain de Bouexic sendt til Karibia med en sterk skvadron og møtte der motstand i George Rodney.

I den første trefningen mellom dem den 17. april på utsiden av Martinique, unnslapp Bouexic katastrofe bare gjennom den klønete måten som sir Rodneys ordrer ble utført av hans kapteiner. Rodney ønsket å konsentrere seg om fiendens bakre linje, men hans kapteiner spredte seg langs den franske formasjonen. Takket være den disiplinerte måten som Bouexics underordnede skvadronkommandanter tok seg av krisen på, særlig François-Joseph Pauls raske sammentrekning av slaglinjen, klarte Bouexic å komme seg ut av en vanskelig situasjon, og snudde i stedet et nederlag til et slag uten avgjørelse, selv om hans og de Bouillés objektiv om å angripe og ta Jamaica, ble avlyst. Under slaget ble både Rodneys *Sandwich* og Bouexics *La Couronne* midlertidig avskåret fra deres respektive flåter og bar hovedtyngden av slaget.
Nyke/Tussen naturreservat

**Nyke/Tussen naturreservat** ligger i Bø kommune i Nordland. Naturreservatet omfatter blant annet ei rullesteinstrand mellom Nykvåg og Hovden. Området har et areal på 1&nbsp;689 dekar, hvorav 1&nbsp;367 dekar sjøareal. Området er vernet for å sikre ei av de største og geomorfologisk best utformete rullesteinstrendene i Nordland.

## Referanser


## Eksterne lenker
* Miljøstatus: Nyke/Tussen naturreservat
Petar av Jugoslavia (1980)

**Petar Karađorđević** (født 5. februar 1980 i Chicago, Illinois, USA) er arveprins av Jugoslavia og Serbia. Han er kronprins Aleksandar og Maria da Gloria av Orléans-Braganza sin førstefødte. Han er sønnesønn av Peter II av Jugoslavia, den siste regjerende kongen av Jugoslavia og Serbia. Etter andre verdenskrig ble kongefamilien avsatt av kommunistene og de dro i eksil, familien gjør fortsatt krav på tronen og tiltlene. Etter revolusjonen i Serbia i 2000 har de fått tilbake enkelte eiendommer og Petar bor nå i Beograd.

## Referanser
Nupen naturreservat

**Nupen naturreservat** ligger i Gildeskål kommune i Nordland. Naturreservatet omfatter øya Nupen, den sørligste øya i Fleinvær. Området har et areal på 663 dekar, hvorav 512 dekar sjøareal. Området er vernet for å ivareta en viktig hekkelokalitet for sjøfugl.

## Referanser


## Eksterne lenker
Filip av Jugoslavia

**Filip Karađorđević** (født 15. januar 1982 i Fairfax, Virginia, USA) er medlem av huset Karađorđević, prins av Jugoslavia og Serbia og sønn av kronprins Aleksandar og kronprinsesse Katarina. Hans toeggede tvilling er Aleksandar. I 2001 flyttet Filip og hans familie til Det kongelige Palasset i Beograd.

## Referanser
Cathal Brugha

**Cathal Brugha** (født **Charles William St. John Burgess** 18. juli 1874 i Dublin, død 7. juli 1922) var en irsk revolusjonær republikaner. Han var aktiv i påskeopprøret, den irske uavhengighetskrig og den irske borgerkrig. 

## Liv og virke
### Bakgrunn
Brugha ble født i en familie som var en blanding av irsk katolsk og engelsk protestantisk. Han fikk sin utdannelse ved jesuittenes Belvedere College, men seksten år gammel måtte han forlate skolen fordi farens forretning slo feil. Han begynte da å jobbe på kontor i et firma som solgte utstyr til kirker.

### Irsk nasjonalist
I 1899 gikk han inn i Gaelic League, og i 1913 ble han løytnant i Irish Volunteers. Under påskeopprøret var han nestkommanderende ved South Dublin Union, under Eamonn Ceannt. Under kampene ble han alvorlig såret av en håndgranat og flere skudd, angivelig så mange som seksten. Det ble regnet som lite sannsynlig at han ville overleve.

I oktober 1917 ble han øverstkommanderende i IRA, en stilling han hadde til mars 1919. I 1918 ble han valgt inn i Det britiske parlamentet, men som andre representanter for Sinn Féin gikk han i stedet inn i Dáil Éireann. Kort tid etter ble han forsvarsminister. Ettersom Eamon de Valera og Arthur Griffith ikke var til stede, ledet han Dáils første møte den 21. januar 1919. 

Brugha var kjent som en bitter fiende av Michael Collins. Nominelt var Collins bare leder for IRAs etterretningsavdeling, men som leder av Irish Republican Brotherhood (IRB) hadde han langt mer innflytelse i IRA. Brugha så på IRB som en organisasjon som undergravde Dáils og forsvarsministeriets makt. Han led et nederlag i august 1920, da han under et møte i IRAs ledelse gikk inn for at man skulle forby bakholdsangrep mot britiske styrker, og i stedet kun angripe dersom man hadde oppfordret dem til å overgi seg. Brigadekommandantene anså dette for å være helt urealistisk, og avviste tanken. Brugha mente også at man burde flytte kampen over til England, noe Collins stoppet.

7. januar 1922 stemte Brugha mot den anglo-irske traktat. Under debatten hadde han påpekt at Collins bare var av middels rang i forsvarsministeriet, mens avisene kalte han «mannen som vant krigen». Brugha forlot Dáil, og Richard Mulcahy overtok som forsvarsminister. 

Da den irske borgerkrig brøt ut 28. juni 1922 sluttet han seg til traktatmotstanderne, som hadde okkupert bygninger i O'Connell Street i Dublin. 

De fleste av traktatmotstandernes soldater der, ledet av Oscar Traynor, klarte å rømme da bygningen tok fyr. Brugha ble etterlatt som leder for en mindre baktropp. Den 5. juli beordret han sine menn til å overgi seg, og gikk selv ut mot Fristatshæren med en revolver i hånden. Han ble skutt i benet, og kulen kuttet hovedpulsåren. Brugha døde av denne skaden 7. juli, elleve dager før hans 48-årsdag.

Sønnen Ruairí Brugha (1917&ndash;2006 ble senere politiker i Fianna Fáil, og ble valgt inn i Dáil Éireann i 1973.

## Referanser


## Eksterne lenker
* 
*
Nykvåg/Nykan naturreservat

**Nykvåg/Nykan naturreservat** ligger i Bø kommune i Nordland. Naturreservatet ligger mellom Sandvika og Nykvåg, og omfatter vestsiden av Bufjellet og sjøområdet utenfor fra Spjøten og Teisten i sør, til Fuglnyken og Saltværingan i nord. Arealet er 3&nbsp;556 dekar, hvorav 2&nbsp;635 dekar sjøareal. Området er vernet for å ivareta flere viktige hekkelokaliteter for sjøfugl.

## Referanser


## Eksterne lenker
* Miljøstatus: Nykvåg/Nykan naturreservat
Mayu

**Onodera Kouji**, aka **Mayu**, (født 3. mars 1975 i Saitama) var gitarist i den japanske gruppa LAREINE fra 1994 til 2006. Han startet karrieren som roadie for MALICE MIZER, og var også medlem av bandet New Sodmy fra 2001 til 2002.

Mayu har vært savnet siden sommeren 2006 (noe som også førte til oppløsningen av hans daværende band, LAREINE).

## Referanser
Nystadneslia naturreservat

**Nystadneslia naturreservat** ligger i Saltdal kommune i Nordland. Naturreservatet ligger ved Borkamo i Saltdalen. Området har et areal på 1&nbsp;690 dekar. Området er vernet for å bevare ei rik skogsli med alt naturlig plante- og dyreliv og med alle de naturlige økologiske prosessene.

## Referanser


## Eksterne lenker
* Miljøstatus: Nystadneslia naturreservat
Oddan naturreservat

**Oddan naturreservat** ligger ved Sørvågen i Moskenes kommune i Nordland. Naturreservatet ar et areal på 28 dekar, hvorav 12 dekar sjøareal. Området er vernet for å ivareta en betydelig hekkekoloni for krykkje.
Christina av Hessen-Kassel

**Christina av Hessen-Kassel** (født 10. januar 1933, død 21. november 2011) var prins Andrej av Jugoslavias første kone. Sammen fikk de en datter, prinsesse Tatjana, og en sønn, prins Hristofor. Christina ble gift den 2. august 1956, Kronberg, og skilte seg i år 1962. Datter av Christoph av Hessen-Kassel (født 1901) 
og Sofia av Hellas (født 1914).

## Referanser


## Eksterne lenker
*
Sound Choice

**Sound Choice** er et amerikansk lydstudio som produserer karaokemusikk i DVD- og CD+G -
Studioet har per 2006 produsert cirka 1 låter av artister innen pop, rock, country og andre musikksjangre.
Pavinne Johanna

**Pavinne Johanna** (eller **Johanne**) er en myte om en kvinnelig pave. Hun skulle visstnok ha regjert som **Pave Johannes VIII** fra 853 til 855, hele tiden forkledd som mann. Myten sirkulerte i Europa i middelalderen, sannsynligvis begynte det hele på 1200-tallet.

## Myten
Johanna av Ingelheim ble født i Mainz som datter av en lokal prest av engelsk opprinnelse, og hans saksiske kone, Gudrun. Johanna studerte teologi, og ble deretter munk under navnet Johannes Anglicus. Hun kledde seg som mann, ettersom kvinner på den tiden ikke hadde tillatelse til å delta i arbeidslivet, og overhodet ikke ble tillatt å besitte noen sosiale posisjoner av betydning. Desto mindre fikk kvinner lov til å gå på skole – dette ble ansett for å være unaturlig. 
Johanna ble allikevel drevet av sitt fabelaktige intellekt, og trosset patriarkiet ved å kle seg som mann, for dermed å bevise at hun gjorde en langt bedre jobb enn sine mannlige medmunker. Dermed gikk hun foran som et eksempel på at kvinner har et minst like stort intellektuelt potensial som menn. Hun etterfulgte pave Leo IV i 853 under navnet Johannes VIII. Ett år etter at hun ble innsatt ble hun gravid med en av sine hoffmenn. Under påskeprosesjonen i 855 skal hesten hennes ha steilet, og fødselen satt i gang. De fremmøtte skal ha reagert med å slepe henne gjennom Romas gater etter en hest, før de hengte henne opp i en galge. De skal etterpå ha begravet henne nært der hun ble avslørt, ved San Clemente.

Det sies også at man, som et resultat av hendelsen, plasserte en stol med et hull i setet i Laterankirken, rett og slett for å forsikre seg om at alle paver var menn.

## Ekthet
Påstandene om pavinne Johannas eksistens ble dementert av den franske historikeren David Blondel i 1647. Blondel hevdet at det ikke fantes noen samtidige beretninger om pavinne Johanna, og at det forelå flere faktafeil i historien. Sistnevnte inkluderer blant annet det senere påviste faktum at pave Leo IV regjerte fra 847 til 855. Dermed var det ikke plass til noen pavinne Johanna i paverekken. Angående «testikkelstolen» mente Blondel at denne var flere hundre år eldre enn den påståtte pavinne Johanna.

Også de fleste moderne historikere anser pavinne Johanna som fiktiv. Historien har antageligvis sitt utspring i en antipavelig svertekampaje i forbindelse med striden mellom Fredrik II av Det tysk-romerske rike og pave Gregor IX. Pavinne Johanna behandles i blant annet Donna Cross' feministiske bestselgerroman, *[[Pope Joan]]*, som også er filmet, med Liv Ullmann i hovedrollen. Historien brukes også i filmen *[[Pavinnen]]*. Tegneserien Fantomet har også en versjon av denne historien, skrevet av Ingebjørg Berg Holm, men den er da plassert mye nærmere oss i tid og det er Fantomet som er far til pavinnens barn.
Bergljot Hobæk Haff lar i *Skammen* hovedpersonen Idun Hov være forfatter til en bok om Pavinnen, som omhandler en kvinne, Hov har møtt i 1976, og som tror hun er Pavinne Giovanna.

## Kilder
**Illustrert Vitenskap Historie*, nr. 8 (2009), s. 50
Svanvik

**Svanvik** (kvensk: *Jouttenlahti*) er ei bygd rundt 40 kilometer sør for Kirkenes i Sør-Varanger kommune i Finnmark. Den ligger ved nordbredden av Svanevatn, en innsjø i Pasvikelvas hovedløp. Grunnkretsen Svanvik hadde 223 innbyggere i 2019.

Her finnes Svanvik kirke, Pasvik folkehøgskole og Øvre Pasvik nasjonalparksenter. Svanvik har en egen barne- og ungdomsskole, Pasvik skole. Skolen ligger ca. 2-3 kilometer fra Pasviktunet. Skolen ble bygd ut i 2008.

## Svanvik Grensestasjon
Svanvik har en av grensevaktstasjonene på den norsk-russiske grensen. Fra Svanvik holder de øye med blant annet den russiske gruvebyen Nikel som ligger bare ni kilometer fra Svanvik (men 84 kilometer med bil). I likhet med Skogfoss og Gjøkåsen ligger Svanvik ved Pasvikelva. Stasjonen bærer navnet til tettstedet den ligger i og er en del av samfunnet.

## Referanser
Sverre Haugli

**Sverre Haugli** er navnet til flere personer:

* Sverre Ingolf Haugli (1925&ndash;1986), norsk skøyteløper
* Sverre Haugli (1982) (født 1982), norsk skøyteløper, barnebarn av Sverre Ingolf Haugli.
Slaget ved Fort Royal

**Slaget ved Fort Royal** var et sjøslag som ble utkjempet utenfor Fort Royal på Martinique i Karibia under den amerikanske uavhengighetskrigen. Slaget fant sted den 29. og 30. april 1781 mellom britene under kommandoen til Samuel Hood og den franske marine under François-Joseph Paul.
North American A-5 Vigilante

**North American A-5 Vigilante** var et amerikansk angreps- og bombefly med kapasitet til å bære atomvåpen. Flyet ble produsert av North American Aviation Inc. og fløy første gang i august 1958 som **A3J**. **A3J-1** var den første varianten som ble produsert, i et antall på 57 fly, fulgt av seks **A3J-2**. Den siste varianten var **A3J-3P**, et fotorekognoseringsfly som ble produsert i 55 eksemplarer. Etter at det amerikanske forsvarsdepartementet innførte felles standard for betegnelser for hær, marine og flyvåpen i 1962 fikk flyet den nye typebetegnelsen **A-5**. A3J-1 ble således **A-5A**, A3J-2 ble **A-5B** og A3J-3P ble **RA-5C**.

## Spesifikasjoner

### Dimensjoner
* Vingespenn: 16,15 m
* Vingeareale: 70,05 m²
* Lengde: 23,32 m
* Høyde: 5,91 m

### Motorer
* To General Electric J79-GE-10 turbojet, hver med skyvekraft på 17&nbsp;860-lb / 36,05 kN

### Ytelse
* Topphastighet: 2&nbsp;230 km/t
* Maks. rekkevidde: 4&nbsp;828 km
* Maks. høyde: 19&nbsp;505 m

## Eksterne lenker
* Wings Palette-fargelegging
Hristofor av Jugoslavia

**Hristofor av Jugoslavia**, også kjent som Christopher George  (født 4. februar 1960, død 14. mai 1994) var Prins Andrej av Jugoslavias sønn med Christina Margarethe av Hessen-Kassel. Han levde i stillhet som lærer på Islay i de Indre Hebridene, hvor han omkom i en sykkelulykke i 1994. 

## Referanser
Republic Aviation Corporation

**Republic Aviation Corporation** ble opprettet i Long Island i New York i 1931 som **Seversky Aircraft Corporation**, navnet ble endret til Republic Aviation Corporation i 1939. Selskapet er mest kjent for jagerflyet P-47 Thunderbolt, som ble produsert i mer enn 15&nbsp;000 eksemplarer under den andre verdenskrig. Etter krigen produserte selskapet blant annet jagerflyene F-84 Thunderjet, F-84F Thunderstreak, og F-105 Thunderchief.

Selskapet ble en del av Fairchild Hiller Corporation i 1965.

## Utvalg av flytyper fra Republic

* RC-3 Seabee amfibiefly – lufttaxi, ambulanse m.m.
* AP-9 – jagerfly
* F-84 Thunderjet – jagerfly
* F-84F Thunderstreak – jagerfly
* F-105 Thunderchief – jagerfly
* P-35 – jagerfly
* P-43 Lancer – jagerfly
* P-47 Thunderbolt – jagerfly
* RF-84F Thunderflash – rekognoseringsfly
* XF-12 Rainbow – strategisk rekognoseringsfly, prototype
* XF-91 – jagerfly, prototype
* XP-72 – jagerfly, prototype

## Eksterne lenker
*
Italias demografi

**[[Italia]]** er forholdsvis en homogen nasjon med store regionale forskjeller både kulturelt, økonomisk og politisk. Landet har Europas 5 høyeste befolkningstetthet og den største byen (storbyområdet) er Milano.

## Oversikt

Fra Istat "Demography in figures" 2005, http://demo.istat.it/index_e.html 

**Folketall: **58&nbsp;462&nbsp;375 (1. januar 2005) – 28&nbsp;376&nbsp;804 menn og 30&nbsp;085&nbsp;571 kvinner

**Aldersfordeling:**
*0-14 år:* 14,2 % (menn 4&nbsp;181&nbsp;946; kvinner 3&nbsp;935&nbsp;565)
*15-64 år:* 66,9 % (menn 19&nbsp;590&nbsp;497; kvinner 19&nbsp;256&nbsp;747)
*65 år og mer:* 18,9 % (menn 4&nbsp;608&nbsp;479; kvinner 6&nbsp;484&nbsp;243)

**Gjennomsnittsalder:**
*totalt:* 41,4 år
*menn:* 39,8 år
*kvinner:* 43 år (2004 est.)

**Fødselsrate:** 9,7 fødsler/1&nbsp;000 innbyggere (Istat 2005)

**Dødsrate:** 9,4 dødsfall/1&nbsp;000 innbyggere (Istat 2005)

**Migrasjon:** 9,6 migranter/1&nbsp;000 innbyggere (Istat 2005) 

**Forholdet menn/kvinner:**
*ved fødsel:* 1,07 menn/kvinner
*under 15 år:* 1,06 menn/kvinner
*15-64 år:* 1,02 menn/kvinner
*65 år og mer:* 0,71 menn/kvinner
*folketallet under ett:* 0,96 menn/kvinner(2004 est.)

**Spedbarnsdødelighet:**
*totalt:* 6,07 dødsfall/1&nbsp;000 levende fødte
*menn:* 6,68 dødsfall/1&nbsp;000 levende fødte
*kvinner:* 5,41 dødsfall/1&nbsp;000 levende fødte (2004 est.)

**Forventet levealder ved fødsel:**
*totalt:* 80,75 år
*menn:* 77,8 år
*kvinner:* 83,7 år (Istat 2005)

**Fødselsrate:** 1,45 fødte barn/kvinner (Istat 2005)

**Hiv/aids** – andel av folketallet: 0,4 % (2001 est.)

**Hiv/aids** – mennesker som lever med hiv/aids: 100&nbsp;000 (2001 est.)

**Hiv/aids** – dødsfall: mindre enn 1&nbsp;000 (2003 est.)

**Lese og skrivekyndighet:**
*definisjon:* de over 15 år som kan lese og skrive
*totalt:* 98,6 %
*menn:* 99 %
*kvinner:* 98,3 % (2003 est.)

## Foketallsutvikling

## Befolkningsutvikling, grafisk

## Migrasjon
Italia har tradisjonelt vært en nasjon med emigrasjon, først og fremst til Amerika, men også Europa og Oseania.

De siste 20 årene har Italia hatt en større innvandring enn utvandring og spesielt de siste 5 årene har landet opplevd en kraftig innvandringsbølge. I 1971 fantes det 156&nbsp;197 utlendinger i landet ifølge Caritas. 1. januar 2005 fantes det 2&nbsp;402&nbsp;157 utlendinger i Italia og bare i løpet av 2004 økte det med over 400&nbsp;000 mennesker. De største innvandringsgruppene kommer fra Albania med 316&nbsp;659 mennesker, Marokko med 294&nbsp;945, Romania med 248&nbsp;849 og fra Kina med 111&nbsp;712 (Istat 2005). Man regner med at det bor mellom 800&nbsp;000 og 2 millioner ulovlige innvandrere i Italia.

## Minoriteter
Đorđe av Jugoslavia

:*For prins Đorđe av Jugoslavia, født 1984, se [[Đorđe av Jugoslavia (1984)]].*

**Đorđe av Jugoslavia** (serbisk: *Ђорђе Карађорђевић*) (født 27. august 1887, død 17. oktober 1972) var eldre bror av kong Aleksandar I av Jugoslavia

Begge var sønner av Petar I av Jugoslavia og Prinsesse Zorka.

## Referanser
Dimitri av Jugoslavia (1958)

**Dimitri av Jugoslavia** (født 18. juni 1958) er Prins Aleksandar og prinsesse Maria Pia av Savoys eldste sønn. Dimitri har designet kostbare smykker siden 1999, og han grunnla smykkefirmaet Prince Dimitri Company i 2008.

## Referanser
Dimitri av Jugoslavia (1965)

**Dimitri av Jugoslavia** (født 21. april 1965 i London) er den yngste sønnen til den avdøde prins Andrej av Jugoslavia og Kira Melita av Leiningen. Han er nr. åtte i avefølgen til tronen, rett etter broren Wladimir.

## Referanser
Dušan av Jugoslavia

**Dušan av Jugoslavia** (født 25. september 1977) er sønn av Prins Aleksandar og hans andre ektefelle prinsesse Barbara von und zu Liechtenstein (1942–). 

## Referanser
Kaldestad kraftverk

**Kaldestad kraftverk** ligger i Bergsdalen i Vaksdal kommune i Vestland.

Nedslagsfeltet er på ; tilsig er på . Vannkraftverket utnytter et fall på . Vannet ledes i en  tunnel fra Hamlagrøvatnet, som sammen med Torfinnsvatnet er magasin for kraftstasjonen. Kraftverket var ferdig utbygd i 1964.

Det er installert en francisturbin med en ytelse på . Midlere årsproduksjon er på .

Vannet fra kraftverket benyttes senere i vassdraget av Fosse kraftverk og Dale kraftverk

## Referanser


## Kilder
* 
* NVE vannkraftdatabase
* Eviny
* BKK
Fosse kraftverk

**Fosse kraftverk** ligger i Bergsdalen i Vaksdal kommune i Vestland. 
Nedslagsfeltet er på   og tilsig er på . Vannkraftverket utnytter et fall på .

Vannet ledes i en  tunnel fra Bergevannet, som er magasin for kraftstasjonen.

Det er installert en francisturbin på 25 MW. Kraftverket har en midlere årsproduksjon på .

Kraftverket ble modifisert i 1989.  Anlegget er eid og driftes av Eviny Fornybar.

## Referanser


## Kilder
* 
* NVE vannkraftdatabase
* Eviny
Dale kraftverk

**Dale kraftverk** ligger ved Dale i Vaksdal kommune i Vestland. 
__NOTOC__
## Vassdrag
Kraftverket er det nederste i Bergsdalsvassdraget. Vannet i Bergsdalsvassdraget magasineres i Torfinnsvatnet og Hamlagrøvatnet og benyttes av kraftstasjonene Hodnaberg, Kaldestad og Fosse før det til slutt benyttes i Dale kraftverk.

Konsesjonsvilkårene for kraftverkene i Bergsdalsvassdraget krever minstevannføring i Daleelven, samt vannivå i magasinene på sommerstid.

Nedslagsfeltet er på , og tilsig er på . Vannkraftverket utnytter et fall på . Vannet ledes i en  tunnel fra Storefossdammen, som er inntaksmagasin for kraftstasjonen.

## Dale I
Kraftverket ble satt i drift 1927 og ferdig utbygget i 1951. Totalt var det installert seks aggregater. Arkitekt Arent Greve var ansvarlig for bygningen som regnes som den viktigste nyklassisistiske kraftstasjonen på Vestlandet. Bygingen av kraftanlegget ble finansiert med et lån fra USA på 2 millioner dollar.

## Dale II
Mellom 1987 og 1990 ble en ny kraftstasjon bygget i fjellet like bak den gamle kraftstasjonen. Etter at det siste aggregatet ble installert i 2007 overtok den nye kraftstasjon hele produksjonen.

Installert effekt er  fordelt på to francisturbiner. Kraftverket har totalt en midlere årsproduksjon er .

Anlegget er eid og driftes av BKK.

## Flerbrukshall
Fra 2007 var det ikke lenger behov for den gamle kraftstasjonbygningen. BKK inngikk en avtale med Vaksdal kommune om å etablere en ny flerbrukshall ved den gamle kraftstasjonen. Etter avtale med Hordaland fylkeskommune skal den gamle kraftstasjonens første byggetrinn (1927) bevares som et kulturminne på stedet og de nyere byggetrinnene bevares gjennom dokumentasjon og rives for å gi plass til den nye flerbrukshallen. Den eldste delen av gamle kraftstasjonen skal i framtiden bl.a brukes til formidling av Dale kraftverks historie. Hallen ble åpnet 25. januar 2014.

## Referanser


## Kilder
* 
* NVE vannkraftdatabase
* Eviny
* Vaksdalsposten
* Om kulturminnet 

## Se også
* Dale kraftverk (Ørsta)
Slaget ved St. Kitts

**Slaget ved St. Kitts**, også kjent som **slaget ved Frigate Bay**, fant sted den 25. og 26. januar 1782 under den amerikanske uavhengighetskrigen mellom en britisk flåte under kontreadmiral Samuel Hood og en større fransk flåte under François-Joseph Paul.

Da Hood returnerte til Karibia sent i 1781 etter slaget ved Chesapeake, hadde han en stund kommandoen alene siden George Rodney var i England. Den franske admiralen Paul angrep de britiske øyene St. Kitts og Nevis med en styrke som var fullstendig tallmessig overlegen skvadronen under Hoods kommando. Forsøket Hood gjorde i januar 1782 på å redde dem fra å bli tatt, med 22 skip mot 29 skip, var ikke vellykket, men med en rekke modige bevegelser vendte han franskmennene ut fra deres ankringssted i Basse Terre på St. Kitts, og slo så angrepene til fienden tilbake. Dette var den mest briljante handlingen til en britisk admiral under krigen. Til tross for dette var Hood ikke i stand til å redde øya.